2023.7.3.
HU
Az Európai Unió Hivatalos Lapja
L 168/41
A POLITIKAI ÉS BIZTONSÁGI BIZOTTSÁG (KKBP) 2023/1349 HATÁROZATA (2023. június 28.) az Európai Unió palesztin területeken folytatott rendőri missziója (EUPOL COPPS) misszióvezetője megbízatásának meghosszabbításáról (EUPOL COPPS/1/2023)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre és különösen annak 38. cikke harmadik bekezdésére, tekintettel az Európai Unió palesztin területeken folytatott rendőri missziójáról (EUPOL COPPS) szóló, 2013. július 3-i 2013/354/KKBP tanácsi határozatra (1) és különösen annak 9. cikke (1) bekezdésére, mivel: (1)
A 2013/354/KKBP határozat 9. cikkének (1) bekezdése értelmében a Politikai és Biztonsági Bizottság (a továbbiakban: a PBB) a Szerződés 38. cikke harmadik bekezdésével összhangban felhatalmazással rendelkezik arra, hogy meghozza az Európai Unió palesztin területeken folytatott rendőri missziója (a továbbiakban: az EUPOL COPPS) politikai ellenőrzésének és stratégiai irányításának gyakorlására vonatkozó megfelelő határozatokat, beleértve a misszióvezető kinevezéséről szóló határozatot is.
(2)
A PBB 2020. október 13-án elfogadta a (KKBP) 2020/1541 határozatot (2), amelyben Nataliya APOSTOLOVA-t nevezte ki az EUPOL COPPS misszióvezetőjének a 2020. november 15.
és 2021. június 30. közötti időszakra.
(3)
A PBB 2022. június 28-án elfogadta a (KKBP) 2022/1044 határozatot (3), amellyel 2022. július 1-jétől 2023. június 30-ig meghosszabbította Nataliya APOSTOLOVA-nak az EUPOL COPPS misszióvezetőjeként betöltött megbízatását.
(4)
A Tanács 2023.
június 26-án elfogadta a (KKBP) 2023/1302 határozatot (4), amellyel 2023. július 1-jétől 2024. június 30-ig meghosszabbította az EUPOL COPPS megbízatását.
(5)
Az Unió külügyi és biztonságpolitikai főképviselője javasolta, hogy a 2023. július 1-jétől 2023. november 14-ig tartó időszakra hosszabbítsák meg Nataliya APOSTOLOVA-nak az EUPOL COPPS misszióvezetőjeként betöltött megbízatását,
ELFOGADTA EZT A HATÁROZATOT:
1. cikk A Politikai és Biztonsági Bizottság meghosszabbítja Nataliya APOSTOLOVA-nak az Európai Unió palesztin területeken folytatott rendőri missziója (EUPOL COPPS) misszióvezetőjeként betöltött megbízatását a 2023. július 1-jétől 2023. november 14-ig tartó időszakra.
2. cikk Ez a határozat az elfogadásának napján lép hatályba.
Ezt a határozatot 2023. július 1-jétől kell alkalmazni.
(1) HL L 185., 2013.7.4., 12. o. (2) A Politikai és Biztonsági Bizottság (KKBP) 2020/1541 határozata (2020. október 13.) az Európai Unió palesztin területeken folytatott rendőri missziója (EUPOL COPPS) misszióvezetőjének kinevezéséről (EUPOL COPPS/1/2020) (HL L 353., 2020.10.23., 8. o.).
(3) A Politikai és Biztonsági Bizottság (KKBP) 2022/1044 határozata (2022. június 28.) az Európai Unió palesztin területeken folytatott rendőri missziója (EUPOL COPPS) misszióvezetője megbízatásának meghosszabbításáról (EUPOL COPPS/1/2022) (HL L 173., 2022.6.30., 73. o.).
(4) A Tanács (KKBP) 2023/1302 határozata (2023. június 26.) az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról (HL L 161, 2023.6.27., 62. o.).